recursal/SuperWikiNEXT-32B huggingface dataset:
சித்தர் ஆருடம் என்னும் நூலை நச்சினார்க்கினியர் குறிப்பிடுகிறார். சீவக சிந்தாமணி பதுமையார் இலம்பகம், பாடல் 122 சித்தர் ஒருவர் 13 ஆம் நூற்றாண்டில் எழுதிய நூல் இது. இது பாம்பு பற்றிய நூல். பதுமை என்பவளைப் பாம்பு கடித்துவிட்டது. நஞ்சு ஏறிய பதுமையின் உடலில் நாறும் மணத்தை வைத்துக்கொண்டு இது எந்த இன நாகம் எனச் சீவகன் அறிந்து கூறுகிறான். 
சித்தர் ஆருடப்படி இவன் கணித்தான் என்று நச்சினார்க்கினியர் குறிப்பிடுகிறார். நஞ்சு ஏறிய உடம்பிலிருந்து காய்ச்சும் ஆவின்பால் மணம் வருமாயின் தீண்டியது அந்தண நாகம். நந்தியாவிட்டைப் பூ நாற்றம் வரின் அரசநாகம், தாழைமலர் மணம் வந்தால் தீண்டியது வணிக நாகம், அரிதார மணம் வந்தால் தீண்டியது வேளாண்நாகம் - இப்படிச் சித்தர் ஆருடம் கூறுவதாக அவர் குறிப்பிடுகிறார்.

சித்த்தாருடச் சிந்து
--------------------

இந்த நூல் 312 நொண்டிச்சிந்து பாடலால் அமைந்துள்ளது. 5 பாடல் மட்டும் விருத்தம். இதன் ஆசிரியர் கௌசிக முனிவர். இவர் தம்மைப் தாமரைப் பொகுட்டில் உள்ள பிரம்மாவின் மகன் எனக் கூறிக்கொள்கிறார். பாம்பின் பிறப்பு, வளர்ச்சி, வகைகள், நஞ்சு, நஞ்சை முறிக்கும் மருந்து முதலானவை இந்த நூலில் விரிவாகக் கூறப்பட்டுள்ளன. 
நச்சினார்க்கினியர் கூறுகிறபடி இந்த நூல் பாம்பின் வகைகளைக் கூறுகிறது. நாவி என்னும் கஸ்தூரி மணம் வீசிவது அந்தணர்குல வகை. செந்தாழம் பூ மணம் அரசர்குல வகை. பாதிரிப்பூ மணம் வீசுவது வைசியர்குல வகை. இலுப்பைப்பூ மணம் வீசுவது சூத்திரர் வகை.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

அடிக்குறிப்பு
-------------

1. ↑  உ. வே. சாமிநாதையர் குறிப்பிட்டுள்ளார். சீவகசிந்தாமணி பதிப்பு.
2. ↑  
அந்தணர் நாவி மணம் – இறையவர்  

அலர்ந்த செந்தாமரையினவர் மணமாம்  

வந்திடும் வைசியர் மணம் – பாதிரிப்பூ  

வகுத்த சூத்திரர் மணம் இருப்பையின் பூ. (பாடல் 23)
**பெரியண்ணன் சுந்தரம்** அல்லது **பெரி. சுந்தரம்** (சூலை 23, 1890 - பெப்ரவரி 4, 1957) இலங்கையின் தமிழ் அரசியல்வாதியும், கல்விமானும், தொழிற்சங்கத் தலைவரும் ஆவார். இலங்கையின் தொழிற்சங்க வரலாற்றில் முதன் முதலில் தொழிலாளர் அமைப்பை உருவாக்கிய சாதனையாளர். இலங்கை அரசாங்க சபை, இலங்கை செனட் சபை ஆகியவற்றில் உறுப்பினராக இருந்தவர்.

வாழ்க்கைக் குறிப்பு
-------------------

பெரி. சுந்தரம் இலங்கையின் மலையகத்தில் மடுல்கலை, நெல்லிமலைத் தோட்டத்தில் பெரியண்ணன் - மீனாட்சி ஆகியோருக்குப் பிறந்தார். தனது ஆரம்பக் கல்வியை தோட்டப் பாடசாலையில் ஆரம்பித்து, கண்டி திரித்துவக் கல்லூரி, பின்னர் கொழும்பு புனித தோமையர் கல்லூரி ஆகியவற்றில் கல்வி கற்றார். பள்ளிப் படிப்பை முடித்துக் கொண்டு கொழும்பு சட்டக் கல்லூரியில் சட்டத்துறைக் கல்வியைப் பயின்று உயர் கல்வியை லண்டன் கேம்பிரிட்ஜ் பல்கலைக்கழகத்தில் தொடர்ந்து பி.ஏ.எல்.பி, மற்றும் எம்.ஏ பட்டங்கள் பெற்றார். 1925 ஆம் ஆண்டில் செல்வநாச்சியார் என்பவரைத் திருமணம் புரிந்தார். இவர்களுக்கு ஆறு பிள்ளைகள்.

வழக்கறிஞராகப் பணி
-----------------

தனது 26 வது வயதில் இங்கிலாந்தில் வழக்குரைஞராகப் பணி தொடங்கினார். 1916 ஆம் ஆண்டில் இலங்கை திரும்பி இலங்கை உயர்நீதிமன்ற வழக்கறிஞரானார். அத்துடன் சட்டக் கல்லூரியின் வெளிவிரிவுரையாளராக 1928 இல் நியமிக்கப்பட்டார்.

தொழிற்சங்க அரசியலில்
--------------------

அக்காலத்து அரசியல்வாதிகளான சேர் பொன்னம்பலம் அருணாசலம், சேர் பொன்னம்பலம் இராமநாதன், டி. எஸ். சேனநாயக்கா ஆகியோருடன் இணைந்து இலங்கை தேசிய காங்கிரசை உருவாக்கி, அதன் செயற்குழு உறுப்பினராகப் பணியாற்றினார். இலங்கைத் தொழிலாளர் நல உரிமைகள் முன்னணி என்ற தொழிலாளர் அமைப்பை 1919 சூலையில் நிறுவினார். இதுவே இலங்கையில் ஆரம்பிக்கப்பட்ட முதலாவது தொழிற்சங்கம் ஆகும். இலங்கை தொழிலாளர் சம்மேளனத்தை உருவாக்கி அதன் செயலாளராகப் பணியாற்றினார். 1939 ஆம் ஆண்டில் உருவான இலங்கை இந்தியர் காங்கிரஸ், அதன் பின்னர் உருவான இலங்கை இந்திய காங்கிரஸ் தொழிலாளர் யூனியன் ஆகிய அமைப்புகளின் தலைவராகவும் இருந்து செயல்பட்டார்.

தேசிய அரசியலில்
---------------

1931 ஆம் ஆண்டு இலங்கை அரசாங்க சபைத் தேர்தலில் அட்டன் தொகுதியில் போட்டியின்றித் தெரிவாகி அன்றைய அரசில் தொழில், கைத்தொழில் மற்றும் வாணிப அமைச்சராக 1936 ஆம் ஆண்டு வரை பதவி வகித்தார். இக்காலத்தில் அவர் தொழிலாளர் நட்ட ஈட்டுச் சட்டத்தை அமுல் படுத்தினார். தெங்குப் பொருட் சபையை நிறுவி அதன் முகாமையாளராகப் பணியாற்றினார். 1947 ஆம் ஆண்டில் இலங்கை செனட் சபைக்குத் தெரிவு செய்யப்பட்டு அதன் பிரதித் தலைவராகவும் தெரிவு செய்யப்பட்டார்.

மேற்கோள்கள்
-----------

1. ↑  S. Thambyrajah (23-07-2006). "Appreciation - Peri Sundaram". த சண்டே லீடர். 5 ஏப்ரல் 2010 அன்று மூலம் பரணிடப்பட்டது. 4 பெப்ரவரி 2017 அன்று பார்க்கப்பட்டது. Check date values in: `|date=` (உதவி)
2. 1 2 3 4 5 6 7 8  *திரு. பெரி சுந்தரம் ஆற்றிய அரும் பணி*, சிறீ லங்கா, சனவரி-பெப்ரவரி 1957
3. ↑  Whither the Ceylon Workers Congress, ஜெயா பெரிசுந்தரம், சண்டே டைம்ஸ், அக்டோபர் 28, 2007

உசாத்துணை
---------

* இலங்கைத் தேசிய காங்கிரசின் உருவாக்கத்துக்கு உழைத்த பெரி. சுந்தரம், வீரகேசரி, ஆகத்து 6, 2011

வெளி இணைப்புகள்
---------------

* Peri Sundaram பரணிடப்பட்டது 2011-11-27 at the வந்தவழி இயந்திரம், சண்டே லீடர், சூலை 23, 2006
**அனங்கரங்கம்** 15ஆம் அல்லது 16ஆம் நூற்றண்டுகளில் கல்யாண மல்லரால் இயற்றப்பட்ட ஒரு காம சாஸ்திர நூல் ஆகும். இந்நூலும், ரதி ரகசியம் என்ற நூலும் காம சூத்திரத்துடன் அவ்வப்போது ஒப்பீடு செய்யப்படும் நூல்களாகும். இந்நூல் கணவன் - மனைவி இடையில் நிகழும் பிரிவினை தடுக்கப்படுவதற்காகவே குறிப்பாக எழுதப்பட்டது. அனங்கரங்க நூலின் சில பகுதிகள் காம சூத்திரத்தைத் தழுவி எழுதப்பட்டவை.

இந்நூல் அஹமது கான் லோதி என்ற 15ஆம் நூற்றாண்டில் இந்தியாவை ஆண்ட லோதி வம்ச மன்னனின் மகன் லாத் கான் என்பவனுக்காக எழுதப்பட்டது.

உள்ளடக்கம்
----------

இந்நூலின் படி ஆண்களுக்கு மகிழ்ச்சியும் திருப்தியும் அழகான பெண்களை அடைவதால் மட்டுமே ஏற்படுகிறது. எனவே இன்பத்தை எய்துவதற்காக ஆண்கள் பெண்களை மணக்கின்றனர். எனினும் அவர்கள் பெண்களை முழுவதுமாக திருப்திப்படுத்துவது இல்லை. இதற்குக் காரணம் காம சாஸ்திரத்தை குறித்த அறியாமையும் பெண்களை குறித்த இகழ்ச்சியும் ஆகும். எனவே தான் ஆண்கள் பெண்களை விலங்குகளை போலவே நடத்துகின்றனர்.

கல்யாண மல்லர் ஆணுக்கு ஒரு பெண்ணுடன் உடலுறவு கொள்ளுதல் போதும் என்பதை நிலை நிறுத்த விரும்பினார். இந்நூலின் மூலம் கணவன் மனைவுக்கு இடையில் உள்ள பாலியல் உறவு மேம்படுத்துவதற்காக பல்வேறு வழிமுறைகள் கூறப்பட்டுள்ளன. பல பாலியல் நிலையிலான வேறுபாடுகள் மூலம், தன் மனைவியுடன் பாலியல் உறவு கொள்வதால் கிடைக்கும் இன்பம் 32. பெண்களுடன் பாலியல் உறவு கொள்வதால் கிடைக்கும் இன்பத்தினை அதிகப்படுத்த இயலும் என இந்நூலில் கூறப்பட்டுள்ளது. ஏனெனில் ஒரே விதமான பாலியல் வெளிப்பாட்டால் கணவன் மனைவி இடையில் ஒரு விதமான சலிப்பு ஏற்பட்டு விடுகிறது, அதனால் பிரிவும் ஏற்படுகிறது. எனவே பல வேறுபாடுகள் மூலம் இந்த சலிப்பை தடுக்க முடியும்.

மேலும் இந்நூலில் முற்பாலுறவு செய்லபாடுகளும், வசியம் குறித்தும் கூறப்பட்டுள்ளது. உதாரணமாக ஒரு பெண்ணின் பாலியல் ஈடுபாடு மாதவிடாய்க்கு முன்னும் பின்னும் அதிகமாக இருக்கும் என கல்யாண மல்லர் குறிப்பிட்டுள்ளார்

இவற்றையும் காண்க
----------------

* காம தேவன்
* காமம்

வெளி இணைப்புகள்
---------------

* பர்டனின் ஆங்கில மொழிபெயர்ப்பு

மேற்கோள்கள்
-----------

1. ↑  "காம சாஸ்திர அறிமுகம்". 2007-12-12 அன்று மூலம் பரணிடப்பட்டது. 2007-12-28 அன்று பார்க்கப்பட்டது.
2. ↑  "ஆஃப்ரோடிசியாக், பாலியல் கலைக்களஞ்சியம்". 2008-02-20 அன்று மூலம் பரணிடப்பட்டது. 2008-02-20 அன்று பார்க்கப்பட்டது.
**வினோத் குமார் பின்னி** (*Vinod Kumar Binny*)(பிறப்பு 1973) என்பவர் இந்திய அரசியல்வாதியும் தில்லி மேனாள் சட்டமன்ற உறுப்பினரும் ஆவார். இவர் தில்லியில் உள்ள இலட்சுமி நகர் சட்டமன்றத் தொகுதி சட்டமன்ற உறுப்பினராக இருந்துள்ளார்.

இவர் 2013 முதல் 2014 வரை ஆம் ஆத்மி கட்சியின் உறுப்பினராக இருந்தார். பின்னர் 2015ல் பாரதிய ஜனதா கட்சியில் (பாஜக) சேர்ந்தார்.

அரசியல்
-------

2013ஆம் ஆண்டு ஆம் ஆத்மி கட்சியில் சேருவதற்கு முன்பு, இவர் இரண்டு முறை சுயேச்சை வேட்பாளராகத் தேர்தலில் போட்டியிட்டு இரண்டு முறையும் வெற்றி பெற்றார். 2013ஆம் ஆண்டு நடைபெற்ற தில்லி தேர்தலின் போது, ​​லட்சுமி நகர் சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கப்பட்டார். இவர் இந்தியத் தேசிய காங்கிரசின் அசோக் குமார் வாலியாவை சுமார் 8,000 வாக்குகள் வித்தியாசத்தில் தோற்கடித்தார். திசம்பர் 2013-ல், ஆம் ஆத்மி கட்சி தனது உறுப்பினர்களை அமைச்சரவைக்கு தீர்மானித்த கூட்டத்திலிருந்து இவர் வெளிநடப்பு செய்தார், ஆனால் நெருக்கடியை அதிகரிப்பதற்காகப் பேசப்பட்டதாகக் கூறப்படுகிறது. சனவரி 2014-ல், பின்னி, ஆம் ஆத்மி கட்சி தில்லி மக்களுக்குத் துரோகம் செய்வதாகவும், கொள்கைகளிலிருந்து விலகுவதாகவும் குற்றம் சாட்டினார்.
26 சனவரி 2014 அன்று, இவர் ஆம் ஆத்மி கட்சியிலிருந்து ஒரு ஒழுங்கு நடவடிக்கையின் மூலம் வெளியேற்றப்பட்டார். இவருடைய கட்சியின் முதன்மை உறுப்பினர் பதவி பறிக்கப்பட்டது. இவர் தனது சட்டமன்ற உறுப்பினர் உரிமைகளைப் பாதுகாக்கக் கோரியும், சுயேச்சை சட்டமன்ற உறுப்பினராகத் தொடர்வதற்காகவும் தில்லி உயர் நீதிமன்றத்தை நாடினார்.

2015 தில்லி சட்டப் பேரவைத் தேர்தலுக்கு முன்பு, இவர் 18 சனவரி 2015 அன்று பாஜகவில் இணைந்து பட்பர்கஞ்சி தேர்தலில் போட்டியிட்டார். இத்தேர்தலில் ஆம் ஆத்மி கட்சியின் முன்னாள் சகாவான மணீஷ் சிசோடியாவிடம் 28,761 வாக்குகள் வித்தியாசத்தில் தோல்வியடைந்தார்.

மேற்கோள்கள்
-----------

1. ↑  "List of Members". Delhi Assembly website. 2014-06-20 அன்று பார்க்கப்பட்டது.
2. 1 2  "Rebel Leader Vinod Kumar Binny expelled from Aam Aadmi Party". *IANS*. Biharprabha News. 26 January 2014 அன்று பார்க்கப்பட்டது.
3. 1 2  "AAP rebel Vinod Binny joins BJP - TOI Mobile". *The Times of India Mobile Site*. 18 January 2015. 19 January 2015 அன்று பார்க்கப்பட்டது.
4. ↑  Madhur Tankha (2013-12-12). "Door-to-door campaign turned the tables for this giant killer". *The Hindu*. 2014-06-20 அன்று பார்க்கப்பட்டது.
5. ↑  "Delhi polls: Several heavyweight Cong, BJP leaders bite dust". Deccan Chronicle. 2013-12-08. 2014-06-20 அன்று பார்க்கப்பட்டது.
6. ↑  "Vinod Kumar Binny says AAP straying from principles". ANI News. 15 January 2014. .
7. ↑  "Vinod Vinny moves to Delhi HC to seek Independent MLA Status". *IANS*. news.biharprabha.com. 18 February 2014 அன்று பார்க்கப்பட்டது.
பூட்டானின் புன்ட்ஷிலிங்கில் இந்திய-பூட்டான் எல்லையாகவுள்ள வாயில்
**பூட்டான்-இந்தியா எல்லை** (**Bhutan-India Border**) என்பது பூட்டான் மற்றும் இந்தியக் குடியரசுக்கு இடையேயான சர்வதேச எல்லையாகும். கிழக்கில் அசாம் (267 கிமீ), வடகிழக்கில் அருணாச்சலப் பிரதேசம் (217 கிமீ), தெற்கில் மேற்கு வங்காளம் (183 கி.மீ), மேற்கில் சிக்கிம் (32 கி.மீ) ஆகிய இந்திய மாநிலங்களை இணைக்கும் இந்த எல்லை, 699 கிமீ நீளம் கொண்டிருக்கிறது.

பூட்டான்-இந்தியா எல்லை வரையறுத்தல்
----------------------------------

1865 ஆம் ஆண்டில் பூட்டான் போரைத் தொடர்ந்து ஏற்பட்ட பிரிட்டனுக்கும் பூட்டானுக்கும் இடையே சமாதான உடன்படிக்கையின்படி, பூட்டானின் எல்லை வரையறுக்கப்பட்டது. 1973-1984 காலப்பகுதியில் பூட்டான் மற்றும் இந்தியாவுடனான பேச்சுவார்த்தைகள் மூலம் பூட்டான்-இந்தியா எல்லை விரிவானது இறுதி செய்யப்பட்டுள்ளது. எனினும் அருணாச்சல பிரதேச எல்லையிலும், சர்பாங் மற்றும் கெளிபுக்குமிடையிலான எல்லைப்பகுதிகளில் சின்னச்சிறு பிரச்சினைகள், மிகுந்த கவனத்துடன் கையாள வேண்டிய நிலையில் இன்றும் உள்ளன.

ஜெய்கோன் (மேற்கு வங்காளம்)
--------------------------

பூட்டான் மற்றும் இந்தியா இடையேயான எல்லைகளில், இந்தியாவில் மேற்கு வங்காளத்தில் உள்ள ஜெய்கோன் மட்டுமே பூட்டானில் நுழைவதற்கு ஒரே நிலப்பகுதியாக உள்ளது. எனவே இந்தியாவில் ஜெய்கோன் மற்றும் பூட்டானில் உள்ள புன்சோலிங்  நகரங்களுக்கிடையில் உள்ள நிலப்பகுதி வெளிநாட்டு மக்களுக்கு ஒற்றை நுழைவுப் புள்ளியாக உள்ளது

பூட்டான்-இந்தியா எல்லை பாதுகாப்பு
---------------------------------

இந்தியாவின் எல்லைப் பகுதிகளைப் பாதுகாப்பதற்காக இந்திய அரசாங்கம் 12 படைகளை சஷாஸ்ட் சீமா பால் (SSB), 132 எல்லைப் பதிவுகள் ஆகியவற்றைப் பயன்படுத்துகிறது. இருதரப்பு இந்திய-பூட்டான் கூட்டு எல்லை மேலாண்மை மற்றும் பாதுகாப்பு அமைப்பு இரு நாடுகளுக்கும் இடையே எல்லைகளை ஒத்துழைத்து மதிப்பிடுவதற்கும், பாதுகாப்பதற்கும் உருவாக்கப்பட்டுள்ளது.

மேற்கோள்கள்
-----------

1. ↑  "Management of Indo-Bhutan border" (PDF). Ministry of Home Affairs, Government of India. 2011-01-04 அன்று மூலம் (PDF) பரணிடப்பட்டது. 2017-07-13 அன்று பார்க்கப்பட்டது.
2. ↑  "Foreign Relations: India". *Country Studies: Bhutan*. அமெரிக்கக் காங்கிரசு நூலகம். 3 September 2013 அன்று பார்க்கப்பட்டது.
3. ↑  Lonely Planet: Bhutan
**வினோத் ரெயினா** (*Vinod Raina*, இறப்பு: செப்டம்பர் 12, 2013) ஓர் இந்தியக் கல்வியாளர். இவர் கல்வி உரிமை சட்டம் இயற்றுவதில் ஓர் உறுப்பினராக இருந்தார்.

வாழ்க்கை
--------

இவர் தில்லிப் பல்கலைக்கழகத்தில் இயற்பியல் பயன்று பின் அங்கு 10 ஆண்டுகள் பேராசிரியராகப் பணியைத் தொடர்ந்தார். பின் பணியைத் துறந்து இந்தியாவில் கல்வியில் சீர்திருத்தங்களை மேற்கொண்டார். அவர் பாரத் கியான் விஞ்ஞான் சமிதி, அகில இந்திய மக்கள் அறிவியல் வலையமைப்பு ஆகியவற்றின் நிர்வாக குழு உறுப்பினராக இருந்தார். இவர் போபால் விசவாய்வுக்கசிவு பேரிடர் பாதிக்கப்பட்டவர்களின் நீதிக்காகப் பணியாற்றியுள்ளார்.

கல்வி உரிமை சட்டம்
------------------

இவர்கள் தான் படிக்கவேண்டும் இவர்கள் படிக்கக் கூடாது என்று இருந்த தேசத்தில், கல்வி என்பது ஒவ்வொருவரின் உரிமை அந்த உரிமை மக்களுக்கு கிடைக்கவேண்டும் என்பதற்காக அமைக்கப்பட்ட *அனைவருக்கும் இலவசக் கல்வி உரிமைச் சட்டத்தின் வரைவு திட்டத்தில் அதற்கு அடித்தளமிட்டவர். மேலும் அறிவியல் என்பது அனைவருக்கும் கிடைக்க வேண்டும் என்று நோக்கத்தோடு மக்கள் அறிவியல் இயக்கத்தின் முன்னோடியாகச் செயல்பட்டவர். எளிய மக்களுக்கும் கல்வி கிடைக்கவேண்டும் அதற்காக முழு நேரத்தையும் செலவிட்டார்.*

மேலும், கல்விக்காகப் பணி செய்து வருகின்ற ஏக்லவ்யா மற்றும் பாரத் கியான் விஞ்ஞான் சமிதி அமைப்புகளைத் தோற்றுவித்தவர்களில் இவரும் ஒருவர். கல்வியைக் கடைசி மனிதனும் பெற வேண்டும் என்ற நோக்கில் உருவாக்கப்பட்ட நிறுவனங்களாகும்.

இறப்பு
------

அவர் செப்டம்பர் 12, 2013 அன்று புற்றுநோயால் இறந்தார்.

விருதுகள்
---------

* ஆய்வாளர் - ஹோமி பாபா
* ஆய்வாளர் - நேரு நினைவுக் கூடம் மற்றும் நூலகம், புது தில்லி
* மதிப்புறு ஆய்வாளர் - இந்திய அறிவியல் எழுத்தாளர்கள் சங்கம்.
* ஆசிய தலைமைத்துராய்வாளர் - 2002 (ஜப்பான்).
* டாக்டர் ரெய்னா உலக சமூக பேரவையின் சர்வதேச கவுன்சில் உறுப்பினராக இருக்கிறார்.

புத்தகங்கள்
-----------

* Making Sense of Community Participation, Community Participation and Empowerment in Primary Education பரணிடப்பட்டது 2013-10-23 at the வந்தவழி இயந்திரம்

மேற்கோள்கள்
-----------

1. ↑  Chowdhury, Kavita (4 April 2011). "Only 57 per cent children going to school: RTE Act report". India Today.. பார்த்த நாள்: 16 July 2019.
2. ↑  "In a first, women steal literacy lead over men - Hindustan Times". 2011-04-06 அன்று மூலம் பரணிடப்பட்டது. 2011-04-06 அன்று பார்க்கப்பட்டது.
3. ↑  Ghosh, jayati (1 November 2013). "A life well lived". *Frontline*.. பார்த்த நாள்: 23 October 2013.

வெளி இணைப்புகள்
---------------

* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| மற்றவை | 
* IdRef

 |
**அனகாபுத்தூர் அகத்தீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் காஞ்சீபுரத்திற்குக் கீழ்த்திசையில் அமைந்துள்ள அனகாபுத்தூர் என்னுமிடத்தில் உள்ளது. ஆனைகளைப் பாதுகாத்து வந்ததால் இவ்வூர் ஆனைகாபுத்தூர் என்று முன்னர் அழைக்கப்பட்டது. கடல் மட்டத்திலிருந்து சுமார் 43 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°58'58.2"N, 80°07'42.6"E (அதாவது, 12.982828°N, 80.128502°E) ஆகும்.

இறைவன், இறைவி
-------------

இக்கோயிலின் மூலவராக அகத்தீசுவரர் உள்ளார். இறைவன், இறைவியின் திருமணத்தின்போது தென் கோடி உயர்ந்து, வட கோடி தாழ்ந்து போன நிலையில் இறைவன் அகத்தியரை தென்னாட்டிற்கு அனுப்பினார். அகத்தியர் வரும் பல இடங்களில் பூசை செய்து வந்தார். அவ்வாறான இடத்தில் இக்கோயிலும் ஒன்றாகும். ஆதலால் இறைவன் அகத்தீசுவரர் என்று அழைக்கப்படுகிறார். இறைவி ஆனந்தவல்லி ஆவார்.இறைவி தெற்கு நோக்கிய நிலையில் உள்ளார்.

அமைப்பு
-------

ராஜகோபுரம் மூன்று நிலைகளைக் கொண்டுள்ளது. ராஜ கோபுரத்தின் உட்புறம் தென்புறத்தில் விநாயகர் சன்னதி உள்ளது. கருவறை, அந்தராளம், அர்த்த மண்டபம், முகமண்டபம் ஆகிய அமைப்புகளைக் கொண்டு கோயில் உள்ளது. திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர் உள்ளனர். அருகே பைரவர் உள்ளார். சனீசுவர சன்னதி காணப்படுகிறது. கோஷ்டத்தில் தென்புறம் விநாயகரும் தட்சிணாமூர்த்தியும், மேற்கில் விஷ்ணுவும், வடக்கில் பிரம்மாவும் துர்க்கையும் உள்ளனர். இக்கோயிலைச் சுற்றி சப்த கன்னியர்களுக்கு கோயில்கள் உள்ளன. இக்கோயிலுடன் இணைந்து ஆலவட்டம்மன் என்றும் அடஞ்சியம்மன் என்றும் அழைக்கப்படும் கெங்கையம்மன் மற்றும் பச்சையம்மன் கோயில்கள் உள்ளன.

திருவிழாக்கள்
-------------

பிரதோஷம், சிவராத்திரி, அமாவாசை உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு அகத்தீஸ்வரர் திருக்கோயில், தினமலர் கோயில்கள்
**வினோத் கண்ணா** (6 அக்டோபர் 1948 – 27 ஏப்ரல் 2017) ஓர் புகழ்பெற்ற இந்திய திரைப்பட நடிகர்,திரைப்படத் தயாரிப்பாளர் மற்றும் அரசியல்வாதி ஆவார்.

இளமை
----

கமலா மற்றும் கிருஷ்ணசந்த் கண்ணாவிற்கு பிறந்த ஐந்து குழந்தைகளில் வினோத்தும் ஒருவர். கிருஷ்ணசந்த் கண்ணா ஆடைகள்,சாயம் மற்றும் வேதிப்பொருட்கள் தொடர்பான வியாபாரம் செய்து வந்தார்.வினோத் கண்ணாவிற்கு மூன்று சகோதரிகள் மற்றும் ஒரு சகோதரர்.இந்தியப் பிரிவினையின்போது குடும்பத்துடன் மும்பைக்கு குடிபெயர்ந்தனர்.

மும்பையில் அவர் ராணி மேரி பள்ளியில் இரண்டாம் வகுப்பு வரை பயின்றார். அதன் பின் மும்பை கோட்டைப் பகுதியிலுள்ள புனித சேவியர் மேல்நிலை பள்ளிக்கு மாற்றப்பட்டார். 1957ஆம் ஆண்டு தில்லிக்கு குடிபெயர்ந்து அங்கு தில்லி பப்ளிக் பள்ளியில் படித்தார். 1960இல் குடும்பம் மீண்டும் மும்பைக்கு மாறியபோதும் தேவ்லாலியிலுள்ள பார்னெசு பள்ளியில் சேர்க்கப்பட்டார். அப்பள்ளியின் தங்குவிடுதியில் இருந்தபோதே அவர் கண்ட இந்தித் திரைப்படம் *முகல்-ஏ- ஆசம்* அவருக்குத் திரைப்பட ஆர்வத்தைத் தூண்டியது. ஸைடந்ஹாம் கல்லூரியில் வணிகவியலில் பட்டபடிப்பை முடித்தார்.

திரைவாழ்வு
----------

வினோத் கண்ணா 1968ஆம் ஆண்டு சுனில் தத் நடித்த *மன் கா பிரீத்* என்ற திரைப்படத்தில் வில்லனாக அறிமுகமானார்.

அரசியல் வாழ்வு
--------------

1997ஆம் ஆண்டு பாரதிய ஜனதா கட்சியில் இணைந்து பஞ்சாபின் குர்தாஸ்பூரிலிருந்து தேர்ந்தெடுக்கப்பட்டு நாடாளுமன்ற உறுப்பினர் ஆனார்.அதே தொகுதியிலிருந்து 1999ஆம் ஆண்டும் மீண்டும் தேர்ந்தெடுக்கப்பட்டார். சூலை 2002இல் இந்திய ஆய அமைச்சரவையில் பண்பாடு மற்றும் சுற்றுலா அமைச்சராகப் பணியாற்றினார். ஆறு மாதங்களில் இந்திய வெளிவிவகாரத் துறையில் மாநில அமைச்சராக மாற்றப்பட்டார். 2004ஆம் ஆண்டில் மீண்டும் தமது தொகுதியில் வென்ற வினோத் கண்ணா 2009ஆம் ஆண்டு பொதுத்தேர்தல்களில் தோல்வியைத் தழுவினார்.

சொந்த வாழ்க்கை
--------------

வினோத் கண்ணா தனது முதல் மனைவி கீதாஞ்சலியை கல்லூரியில் சந்தித்தார். [15] 1971 ஆம் ஆண்டில் கன்னா அவரை திருமணம் செய்து கொண்டார் [48] இத்திருமணத்தின் மூலம் ராகுல் மற்றும் அக்ஷய் பிறந்தனர். இருவரும் பாலிவுட் நடிகர்கள் ஆனார்கள். 1975 ஆம் ஆண்டில் அவர் ஓஷோவின் சீடராகவும், 1980 களின் முற்பகுதியில் அமெரிக்காவில் ஒரேகனில் உள்ள ரஜினீஸ்புறம் சென்றார். அங்கே ரஜினீஸ் சீடர்கள் 
முறைகேட்டில் ஈடுபட்டதால் 1984-85இந்தியாவிற்கு துரத்தி அடிக்கப்பட்டனர். இவ்வாறாக ரஜினீஸ்உறவும் முறிந்தது .முதல் மனைவி 
கீதாஞ்சலியின் உறவும் முறிந்து விவாகரத்து அளிக்கப்பட்டது .

1990 ஆம் ஆண்டில்,கன்னா தொழிலதிபர் ஷரயு டஃப்தாரி மகளான கவிதா டஃப்தாரியை மணந்தார். [51] இந்த திருமணத்தின் மூலமாக 
1991 இல் ஷாக்ஷியும் ,பின்னர் ஷிராதா என்ற ஒரு மகளும் பிறந்தனர்

இறப்பு
------

வினோத்கன்னா கடுமையான வயிற்று போக்கு வியாதியால் துன்பம் அடைந்தார் .எனவே குர்கானில் உள்ள ரெலியன்ஸ் மருத்துவ மனையில் 
ஏப்ரல்2 , 2017 இல் சேர்ப்பிக்கப்பட்டார் .ஆனால் அவருக்கு சிறுநீர் பையில் புற்று நோய் தாக்கி இருந்ததால் ஏப்ரல் 27 ,2017 இல் மரணம் 
அடைந்தார். அன்றே வோர்லி சுடுகாட்டில் தகனம் செய்யப்பட்டார்

மேற்கோள்கள்
-----------

1. ↑
2. ↑  Anubha Sawhney (27 July 2002). "The uncensored Vinod Khanna". தி டைம்ஸ் ஆஃப் இந்தியா. 9 December 2011 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  "The uncensored Vinod Khanna". Times of India. 2010-12-27 அன்று பார்க்கப்பட்டது.
4. ↑  Raheja, Dinesh. "The actor who renounced success". Rediff.com. 2010-12-27 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Vinod Khanna
* நாடாளுமன்ற வாழ்க்கைவரலாறு
**சத்தியமங்கலம் முத்து** (1942-1965)என்று அறியப்படும் முத்து, இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963 அமல்படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து இறந்த போராளி ஆவார்.

வாழ்க்கை
--------

சத்தியமங்கலம் வட்டத்தில் உள்ள குமாரபாளையத்தில் 1942 இல் பிறந்தவர். இவருடன் பிறந்தோர் சின்னச்சாமி, மாரியப்பன்  5ஆம் வகுப்புவரை படித்திருந்த இவர், ஒரு சரக்குந்து பணிமனையில் வேலை பார்த்து வந்தார்.

இந்தித் திணிப்பை எதிர்த்துப் போராட்டம்
--------------------------------------

முத்துவுக்கு தி.மு.க மீதும் தமிழ் மீதும் ஆர்வம் இருந்தது. 1965 இந்தித் திணிப்பு எதிர்ப்புப் போராட்டத்தில் ஈடுபட்டும் வந்தார். பலர் தீக்குளித்தும், நஞ்சருந்தியும் இறந்த செய்திகளையும், ஆயிரக்கணக்கானோர் தடியடி துப்பாக்கிச் சூட்டுக்கு ஆளான கொடுமைகளைப் படித்தும் கேள்விப்பட்டும் அறிந்து மனம் வருந்தினார்.

தீக்குளிப்பு
------------

தானும் தீக்குளிக்க முடிவு செய்தார். 1965 பிப்ரவரி மாதம், ஒரு வியாழக்கிழமை சத்தியமங்கலத்தில் மாலை 7 மணியளவில் தன் உடலில் பெட்ரோல் ஊற்றிக்கொண்டு "தமிழ் வாழ்க, இந்தி ஒழிக"" என்று முழங்கியவாறே எரிந்து போனார். மருத்துவமனையில் கொண்டு சேர்த்தும் காப்பாற்ற முடியவில்லை. உடல் சொந்த ஊரான குமாரபளையத்தில் அடக்கம் செய்யப்பட்டது. அதே ஆண்டு மதுரையில் நடந்த தி.மு.க மாநாட்டு அரங்கிற்கு சத்தியமங்கலம் முத்துவின் பெயர் சூட்டப்பட்டது

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 17
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 18
4. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 18

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
வின்காவில், 8.5 மீட்டர் ஆழத்தில் எடுக்கப்பட்ட மட்பாண்டத்தின் படம்.
"M" போன்ற குறியீட்டைக் கொண்ட ஒரு மட்பாண்டத் துண்டு.
"வின்கா எழுத்துக்கள்", "பழைய ஐரோப்பிய எழுத்து" போன்ற பெயர்களாலும் குறிக்கப்படும் **வின்கா குறியீடுகள்** என்பன தென்கிழக்கு ஐரோப்பாவில் கண்டுபிடிக்கப்பட்ட வரலாற்றுக்கு முந்தியகாலத் தொல்பொருட்களில் காணப்படும் குறியீடுகளைக் குறிக்கும். சில ஆய்வாளர்கள், கிமி 6000-4000 ஆண்டுக் காலப் பகுதியில் இப் பகுதியில் வாழ்ந்த வின்கா பண்பாட்டினரின் மொழிக்குரிய எழுத்துக்களாக இவை இருக்கலாம் எனக் கருதுகின்றனர். எனினும் பலர் இது குறித்து ஐயம் தெரிவிக்கின்றனர். மிகவும் சுருக்கமான குறியீடுகளையும், திரும்பத்திரும்ப வரும் குறியீடுகள் குறைவாக இருப்பதையும் சான்றாகக் காட்டி இது ஒரு எழுத்துமுறையைச் சார்ந்த எழுத்துக்களாக இருக்க முடியாது என இவர்கள் கூறுகின்றனர். இதுவரையில் கிமு 3000 ஆண்டுக் காலப்பகுதியில் உருவான சுமேரிய ஆப்பெழுத்துக்களே உலகின் முதல் எழுத்து முறையாகப் பொதுவாக ஏற்றுக்கொள்ளப் பட்டுள்ளது. எனவே வின்கா குறியீடுகள் ஒருவகை எழுத்துக்கு முந்திய குறியீடுகளாக இருக்கலாம் எனக் கருதப்படுகிறது. இக் குறியீடுகள் பொருள் குறித்திருக்கக் கூடும் எனினும் மொழியொன்றை எழுதப் பயன்பட்டிருக்க முடியாது எனப்படுகின்றது.

இவற்றையும் பார்க்கவும்
----------------------

* தார்த்தாரியா வில்லைகள்

வெளியிணைப்புகள்
---------------

* வின்கா-டோர்டோசு குறியீடுகள் ஆம்னிகுளொட்.காமில் இருந்து. (ஆங்கில மொழியில்)
* பழைய ஐரோப்பிய எழுத்து முறையில் எண் முறைகள் - எரிக் லெவின் ஆல்ட்சுக்குலர் (ஆங்கில மொழியில்)
* பழைய ஐரோப்பிய எழுத்துக்கள்: மேலும் சான்றுகள் - சான் எம். எம். வின் (ஆங்கில மொழியில்)
**சட்டமுறை எடையளவுச் சட்டம், 2009** (*The Legal Metrology Act, 2009*), நுகர்வோர் பாதுகாப்பினை உறுதி செய்யும் பொருட்டு, வணிகத்தில் எடை மற்றும் அளவைகளின் தரத்தை உறுதிப்படுத்தும் விதமாக இந்திய நடுவண் அரசால் உருவாக்கப்பட்ட சட்டமாகும். எடைகள் மற்றும் அளவைகளின் தரச் சட்டம், 1976, எடைகள் மற்றும் அளவைகளின் தரம் (நடைமுறைப்படுதுதல்) சட்டம், 1985 ஆகிய இரு சட்டங்களை நீக்கிவிட்டு அவற்றுக்குப் பதிலாகக் கொண்டுவரப்பட்டச் சட்டம் இதுவாகும். 

இச்சட்டத்தால் வணிகம் மற்றும் வியாபார நிறுவனங்களில்
உள்ள எடைகள், அளவைகள் மற்றும் எடை, அளவை, அல்லது எண்ணிக்கை வாயிலாக விற்கப்படும்/பகிர்ந்தளிக்கப்படும் இதர பொருட்கள் முறைப்படுத்தப்படுகிறது. மாநிலங்கள் தங்களுக்கான தனிப்பட்ட விதிகளை வறையறுத்து, நடைமுறைக்கும் வரும் நாளையையும் குறிப்பிட்ட பின்னர், இச்சட்டத்தின் வகைமுறைகளை நடைமுறைப்படுத்தலாம்.

தமிழ்நாட்டில், தொழிலாளர் துணை ஆணையர் (ஆய்வுகள்), சென்னை சட்டமுறை எடையளவு கட்டுப்பாட்டு அலுவலராக அறிக்கை செய்யப்பட்டுள்ளார். சட்டமுறை எடையளவு கட்டுப்பாட்டு அலுவலர் மற்றும் களஅலுவலர்கள், 2009-ஆம் ஆண்டு சட்டமுறை எடையளவுச் சட்டம் மற்றும் 2011-ஆம் ஆண்டு சட்டமுறை எடையளவு (பொட்டலப் பொருட்கள்) விதிகள் () ஆகியவற்றை அமலாக்கம் செய்து வருகின்றனர்.

உசாத்துணைகள்
------------

* பரணிடப்பட்டது 2013-09-02 at the வந்தவழி இயந்திரம்
* An Overview of the Legal Metrology Act, 2009 பரணிடப்பட்டது 2015-06-23 at the வந்தவழி இயந்திரம்
**மணி நாகப்பா** (Mani Nagappa, பிறப்பு 1925) ஒரு சிற்பியாவார். இவர் 600க்கும் மேற்பட்ட சிலைகளைச் செய்துள்ளார்.

வாழ்க்கை
--------

இவர் பிறந்த ஊர் சென்னையாகும். தந்தை பெயர் ராவ் பகதூர் எம்.எஸ்.நாகப்பா. தாயார் பெயர் ஜகதாம்பாள். படித்தது சென்னையில். பள்ளி நாடகத்தில் நன்றாக நடித்ததை பார்த்த ரஞ்சன் பாராட்டி, நடனம் கற்றுத்தந்தார். அவருடன் 5 ஆண்டுகள் இருந்து பரதநாட்டியம், கதகளி போன்றவற்றை கற்றுக்கொண்டார். ரஞ்சனுக்கு டூப்பாகப் பல நாடகங்களில் நடித்தார். பல்வேறு தலைவர்களின் சிலையை வடித்திருப்பதால் பெரும் தலைவர்களுடன் பழகும் வாய்ப்புப் பெற்றவர். பண்டாரநாயக சுட்டுக் கொல்லப்பட்டபோது அருகில் இருந்தார்.

பணிகள்
------

மோட்டார் பொறியியலில் ஈடுபாடு காரணமாகத் தனது 18 வயதில் 6 குதிரை திறன் கொண்ட மூன்று சக்கர காரை வடிவமைத்து ஓட்டினார். உரிமம், எண் பலகை இல்லாததால் வெள்ளைக்கார காவலர்களால் பிடிக்கப்பட்டார். புதிய கண்டுபிடிப்பைச் செய்யக்கூட சுதந்திரம் இல்லை என்பதால் சேர்ந்தார். ஐ.என்.ஏ.வில் சேர்ந்தார்

வடித்த சிலைகள்
--------------

ஜவகர்லால் நேரு, சிவாஜி கணேசன், உ.முத்துராமலிங்க தேவர், ஆர். வெங்கட்ராமன்,லண்டனில் உள்ள காந்தி சிலை, இலங்கையில் உள்ள தங்கத்தாலான புத்தர்சிலை. பெங்களூர் தமிழ்ச் சங்கத்தில் அமைக்கப்பட்ட திருவள்ளுவர் சிலை ஆகியவற்றை செய்தார்.

குறிப்புகள்
-----------

1. ↑  Ahmed, Omair (July 7, 2008). "Bronze Age Booming". The Outlook 48 (27): 92.
2. ↑
3. ↑  தினமணி தீபாவளி மலர்,1999,தலைசிறந்த தமிழர்கள். பக்கம்105
இந்தியப் பெருங்கடல் திமிங்கலச் சரணாலயம் வரைபடம்
**இந்தியப் பெருங்கடல் திமிங்கலச் சரணாலயம்** *( Indian Ocean Whale Sanctuary)* என்பது இந்தியப் பெருங்கடலில் இருக்கும் திமிங்கலப் பாதுகாப்புப் பகுதியாகும். அனைத்துலக திமிங்கிலம் பிடித்தல் ஆணையம் இப்பகுதியில் திமிங்கிலம் பிடித்தல் உள்ளிட்ட அனைத்துவகையான திமிங்கிலம் சார்ந்த வணிக நடவடிக்கைகளையும் தடை செய்திருக்கிறது. அனைத்துலகத் திமிங்கிலம் பிடித்தல் ஆணையம் தற்பொழுது இரண்டு திமிங்கிலச் சரணாலயப் பகுதிகளை வரையறை செய்துள்ளது. தென்முனைப் பெருங்கடல் திமிங்கிலச் சரணாலயம் என்பது மற்றொரு திமிங்கிலச் சரணலாயமாகும். 
தென் அட்லாண்டிக் சரணாலயம் மற்றும் தென் பசிபிக் சரணாலயம் என்ற இரண்டு திமிங்கிலச் சரணாலயங்களை வரையறை செய்து அங்கீகரிக்கக் கோரும் திட்ட முன்மொழிவுகள் திரும்பத் திரும்ப அனைத்துலக திமிங்கிலம் பிடித்தல் ஆணையத்திற்கு அனுப்பப்பட்டு வருகின்றன. ஆனால் அவற்றை அங்கீகரிப்பதறகுத் தேவையான 75% பெரும்பான்மை இதுவரையிலும் கிடைக்கவில்லை.

வரலாறு
------

சிறிய சீசெல்சு தீவு நாட்டின் பரிந்துரையின் அடிப்படையில் இந்தியப் பெருங்கடல் சரணாலயம் 1979 ஆம் ஆண்டில்,அனைத்துலக திமிங்கிலம் பிடித்தல் ஆணையத்தால் நிறுவப்பட்டது. தங்கள் இனப்பெருக்க இடங்களிலாவது திமிங்கலங்கள் பாதுகாக்கப் படவேண்டும் என்ற கோரிக்கையை ஆணையத்தின் ஒரு உறுப்பினராக முதல் கூட்டத்தில், சீசெல்சு தீவு வைத்தது.

திமிங்கிலச் சரணாலயங்களின் செயல்பாடுகள் ஒவ்வொரு பத்தாண்டிற்கும் மீள்பார்வை செய்யப்ப்பட வேண்டும் என்பது அனைத்துலக திமிங்கிலம் பிடித்தல் ஆணையத்தின் ஒப்புக்கொள்ளப்பட்ட விதிமுறையாகும். இதன்படி, இந்திய பெருங்கடல் திமிங்கலச் சரணாலயம் இதுவரை 1989, 1992 மற்றும் 2002 ஆகிய மூன்று ஆண்டுகளில் மீள்நோக்கு செய்யப்பட்டு திட்டம் மேலும் நீட்டிக்கப்பட்டது.

சரணாலயப் பரப்பு
---------------

இந்திய பெருங்கடல் திமிங்கலச் சரணாலயம் தெற்கில் 55°தெற்கு அட்சம் வரையிலும், மேற்கு எல்லையாக ஆப்பிரிக்காவுடன் 20°கிழக்கு தீர்க்கம் வரையிலும், கிழக்கு எல்லையாக ஆத்திரேலியாவுடன் 130°கிழக்கு தீர்க்கம் வரையிலும் பரவியுள்ளது. இச்சரணாலயத்தின் தெற்கு எல்லையில் தென்முனைப் பெருங்கடல் திமிங்கிலச் சரணாலயம் அமைந்துள்ளது.

மேற்கோள்கள்
-----------

1. ↑  Whale sanctuaries

புற இணைப்புகள்
--------------

* IWC page on the Southern Ocean Whale Sanctuary
* WWF: Successes and Failures of the IWC via the Internet Archive
இந்திய சாலைகள்
--------------

```
            இந்தியாவில் 33 லட்சம் கி.மீ. நீளத்திற்குச் சாலைகள் அமைக்கப்பட்டுள்ளன.இது உலக அளவில் இரண்டாவது இடமாகும்.இந்தியாவின் 65 சதவிகித சரக்குப் போக்குவரத்தும் 80 சதவிகித மக்கள் போக்குவரத்தும் சாலைகளின் மூலமேநடைபெறுகின்றன.தேசிய நெடுஞ்சலைகள் நாட்டின் ஒட்டுமொத்த சாலைகளில் 1.7 சதவிகிதம் மட்டுமே.ஆனால் நாட்டின் ஒட்டுமொத்த சரக்குப் பரிமாற்றதில் 40சதவிகிதம் சாலைகளில் வழியே நடைபெறுகின்றன.
```

சாலைகள்
-------

```
            இந்தியாவில் பொதுவாக சாலைகளானது, தேசியநெடுஞ்சலைகள்,விரைவுச்சலைகள்,மாநிலநெடுஞ்சலைகள்,மாவட்டநெடுஞ்சலைகள்,கிரம சாலைகள் என ஐந்து வகைப்படுத்தப்பட்டுள்ளன.
```

தேசியநெடுஞ்சலைகள் (NATIONAL HIGHWAYS)
-------------------------------------

நாட்டின் பெரிய நகரங்கள்,மாநிலத் தலைநகரங்கள்,முக்கியப் பொருளாதார மண்டலகள்,துறைமுகங்கள் போன்றவற்றினை இணைப்பது தேசியநெடுஞ்சலைகளலாகும்.இவை இந்திய தேசியநெடுஞ்சலைப் பொறுப்பு ஆணையத்தால் (NHAI) நிர்வகிக்கபடுகின்றன.தேசியநெடுஞ்சலைகலானது ஒருவழிப்பாதை,இருவழிப்பாதை நான்கு,ஆறு மற்றும் எட்டுவழிப் பாதைகள் என பிரிக்கப்பட்டுள்ளதன.

மாநிலநெடுஞ்சலைகள் (STATE HIGHWAYS)
----------------------------------

```
         மாநிலகளுக்களுள்ளே முக்கிய நகரங்களையும்,மாவட்ட தலைநகரங்களையும் இணைபவை மாநிலநெடுஞ்சலைகலாகும்.இவற்றை மாநில பொதுப்பணித்துறை அமைச்சகங்கள் கட்டமைத்து பராமரிக்கின்றன.
```

விரைவுச்சலைகள்(EXPRESS WAYS)
----------------------------

```
          விரைவுச்சாலைகள்  என்பவை தேசிய மற்றும் மாநில நெடுஞ்சாலைகளை  விட அதிக வசதிகளைக் கொண்டவை.6 அல்லது 8 வழிகளைக்கொண்ட இவை விரைவாகப் பயணம் செய்வதற்கென்றே  உருவாக்கப்பட்டவை .உத்திரபிரதேசத்தின் ஆக்ரா முதல் நொய்டா வரைசெல்லும்  165 கி.மீ நீளமுடைய யமுனா அதிவேக நெடுஞ்சாலையே(YAMUNA EXPRESS WAY) இந்தியாவிலன் மிக நீளமான அதிவேகமான நெடுஞ்சாலையாகும்.
```

மாவட்டநெடுஞ்சாலைகள்(DISTRICT ROADS)
-----------------------------------

```
          மாவட்டத்திற்குள் அமைந்துள்ள தாலுகா தலைமையகங்களையும் ,முக்கிய இடங்களையும் மாநில மற்றும் தேசிய நெடுஞ்சாலைகளோடு  இணைக்கிறது.இவற்றினை மாவட்ட அளவிலான நிர்வாகம் கட்டமைத்து பராமரிக்கின்றது. 
```

கிராமசாலைகள்
------------

```
          கிராமங்களை அருகிலுள்ள நகரங்களோடு இணைக்கும் சாலைகள் கிராமசாலைகள் ஆகும்.
```

பார்வை


இவற்றினை உள்ளாட்சி அமைப்புகளான கிராம சபைகளும்,நகராச்சிகளும் ,பேரூராட்சிகளும் கட்டமைத்து பராமரிக்கின்றன.
**இந்திய சோவியத் அமைதி, நட்புறவு மற்றும் ஒத்துழைப்பு ஒப்பந்தம்** என்பது இந்தியா மற்றும் சோவியத் ஒன்றியத்திற்கும் இடையே ஆகத்து 1971ஆம் ஆண்டு கையொப்பமிடப்பட்ட ஒரு ஒப்பந்தமாகும். பனிப் போரின் போது அணிசேரா இயக்கத்தை ஆதரித்த இந்தியாவின் முந்தைய நிலையிலிருந்து குறிப்பிடத்தக்க அளவுக்கு வேறுபட்டு இந்த ஒப்பந்தம் 1971ஆம் ஆண்டு இந்திய பாக்கித்தான் போரிலும் குறிப்பிடத்தக்க காரணியாக இருந்தது.  

சீனா மற்றும் ஐக்கிய அமெரிக்காவுடன் பாக்கித்தானின் வளர்ந்து வந்த உறவின் காரணமாக இந்த ஒப்பந்தம் ஏற்படுத்தப்பட்டது. 1971 வங்காளதேச சுதந்திரப் போரில் இந்த ஒப்பந்தம் குறிப்பிடத்தக்களவுக்கு பங்காற்றியது. இந்த ஒப்பந்தத்தின் கால அளவானது 20 ஆண்டுகள் ஆகும். 1991ஆம் ஆண்டு ஆகத்து 8ஆம் நாள் இந்த ஒப்பந்தம் மேலும் 20 ஆண்டுகளுக்கு நீட்டிக்கப்பட்டது. சோவியத் ஒன்றியம் பிரிக்கப்பட்டதற்கு பிறகு இந்த ஒப்பந்தத்திற்கு பதில் ஒப்பந்தமாக 1993ஆம் ஆண்டு சனவரி மாதம் புது தில்லிக்கு வருகை புரிந்த அதிபர் எல்ட்சின் இந்திய உருசிய நட்புறவு மற்றும் ஒத்துழைப்பு ஒப்பந்தத்தில் கையெழுத்திட்டார்.

உசாத்துணை
---------

1. ↑  Hanhimaki 2004, ப. 165
2. ↑  Cashman & Robinson 2007, ப. 236
3. ↑  Rao 1973, ப. 793
4. ↑  Shah, SAA. "Russo-India Military-technical Cooperation". Institute of Strategic Studies, Islamabad. March 14, 2007 அன்று மூலம் பரணிடப்பட்டது. 2007-12-24 அன்று பார்க்கப்பட்டது.
**சோனம் பிஷ்ட்** இந்தியாவின் உத்தரகாண்டைச் சேர்ந்தவரும், அழகிப்போட்டியில் வெற்றி பெற்று, யதார்த்த தொலைக்காட்சி நிகழ்ச்சிகளின் வழியே நடிகையானவருமாவார்.

இந்தியாவின் உத்தரகண்ட் மாநிலத்தின் தலைநகரமான, டேராடூனைச் சேர்ந்த இவர் கேந்திரிய வித்யாலயா ஹதிபர்கலாவில் பள்ளிக்கல்வியை முடித்துள்ளார். 2013 ஆம் ஆண்டு நடைபெற்ற மிஸ் உத்தரகாண்ட் போட்டியில் இரண்டாம் இடத்தைப் பிடித்துள்ளார்.  மேலும் 2014 ஆம் ஆண்டு நடைபெற்ற மிஸ் இந்தியா போட்டியில் பங்கேற்றுள்ளார். 

அதே ஆண்டில், அவர் *இந்தியாவின் சிறந்த சினிஸ்டார்ஸ் கி கோஜ் என்ற* யதார்த்த தொலைக்காட்சி நிகழ்ச்சியின் மூன்றாவது பாகத்தில் பங்கேற்று, போட்டியிட்டுள்ளார்.. 

2015 ஆம் ஆண்டில், அவர் ஜீ டிவியின் *லஜ்வந்தி* என்ற தொலைக்காட்சித் தொடரில் முக்கிய கதாபாத்திரத்தில் நடிகையாக நடிக்கத் தொடங்கினார். தற்போது ஸ்டார் ப்ளஸின் சோப் ஓபரா *சுஹானி சி ஏக் லட்கியில்* நாயகன் யுவராஜின் இரண்டாவது மனைவியாக எதிர்மறை கதாபாத்திரத்தில் நடித்து வருகிறார்

தொலைக்காட்சி
------------

| ஆண்டு | காட்டு | பாத்திரம் | பங்கு |
| --- | --- | --- | --- |
| 2015–2016 | *லஜ்வந்தி* | துலாரி பரத்வாஜ் | முக்கிய கதாநாயகன் எதிரியாக மாறினான் |
| 2016–2016 | *சுஹானி சி ஏக் லட்கி* | பல்விந்தர் யுவராஜ் பிர்லா/பார்பி | முக்கிய எதிரி |
|

மேற்கோள்கள்
-----------

1. ↑  Kumar, Manoj (29 December 2013). "Miss Uttarakhand winners seek acting career". *The Pioneer*.. பார்த்த நாள்: 23 March 2016.
2. ↑  "Sonam Bisht".. பார்த்த நாள்: 23 March 2016.
3. ↑  "Emraan Hashmi slapped by Cine stars Ki Khoj contestant Sonam Bisht". *The Times of India*. 14 August 2014.. பார்த்த நாள்: 23 March 2016.
**டி. சுதர்சனம்** (D. Sudarsanam) இந்தியாவைச் சேர்ந்த ஓர் அரசியல்வாதியாவார். தமிழ்நாடு மாநிலத்தின் முன்னாள் சட்ட மன்ற உறுப்பினராகவும் இருந்தார். 1941/1942 ஆம் ஆண்டில் பிறந்த இவருக்கு அமர்நாத், கோபிநாத், அரவிந்து என மூன்று மகன்கள் உள்ளனர்.

காங்கிரசுடன் அரசியல் வாழ்க்கை
-----------------------------

சுதர்சனம் இந்திய தேசிய காங்கிரசு கட்சி சார்பாக 1991 ஆம் ஆண்டு நடைபெற்ற தேர்தலில் பூந்தமல்லி (சட்டமன்றத் தொகுதி)யில் போட்டியிட்டு வெற்றிபெற்றார். மேலும் 1996 ஆம் ஆண்டு  தமிழ்நாடு சட்டமன்றத் தேர்தலில் தமிழ் மாநில காங்கிரசு(மூப்பனார்) கட்சியின் வேட்பாளராக பூந்தமல்லி தொகுதியில் போட்டியிட்டு வெற்றி பெற்றார்.

தமிழ்மாநில காங்கிரசுடன் அரசியல் வாழ்க்கை
----------------------------------------

இந்திய தேசிய காங்கிரசிலிருந்து பிரிந்து தமிழ் மாநில காங்கிரசு உருவானபோது இவர் ஜி. கே. மூப்பனாரைப் பின்பற்றி அவருக்கு உறுதுணையாக நின்றார். அக்கட்சியின் மாநிலப் பொருளாளராகவும் நியமிக்கப்பட்டார். 
இவர் திருவள்ளூர் தொகுதியிலிருந்து தமிழ் மாநில காங்கிரசு, மூப்பனார் கட்சியின் வேட்பாளராக 2001 தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார். தமிழ் மாநில காங்கிரசு கட்சியானது இந்திய தேசிய காங்கிரசில் இணையும்வரை அக்கட்சியிலேயே இருந்தார்

காங்கிரசு சட்டமன்ற கட்சித் தலைவர்
---------------------------------

2006 தமிழ்நாடு சட்டமன்றத் தேர்தலில் இவர் இந்திய தேசிய காங்கிரசு கட்சி சார்பாகபோட்டியிட்டு வெற்றிபெற்றார். 2006 தேர்தலுக்குப்பின் இவர் தமிழ்நாடு சட்ட மன்றத்தில் காங்கிரசு கட்சியின் சட்டமன்ற கட்சித் தலைவராகப் பதவி வகித்தார்.

இறப்பு
------

2010 உலகத் தமிழ்ச் செம்மொழி மாநாட்டில் பங்கேற்றுக்கொண்டிருக்கும் போது இவர் உடல் சுகவீனம் அடைந்ததால் மருத்துவமனையில் சேர்க்கப்பட்டார். கோயம்பத்தூரில் உள்ள ஒரு மருத்துவமனையில் பல்லுருப்பு செயலிழப்பு காரணமாக உயிர் நீத்தார். இறக்கும்போது இவருக்கு வயது 68 ஆகும்.

மேற்கோள்கள்
-----------

1. ↑  1991 Tamil Nadu Election Results, Election Commission of India
2. ↑  1996 Tamil Nadu Election Results, Election Commission of India பரணிடப்பட்டது 7 அக்டோபர் 2010 at the வந்தவழி இயந்திரம்
3. ↑  2001 Tamil Nadu Election Results, Election Commission of India
4. ↑  Sonia Gandhi condoles the death of CLP leader D Sudarsanam
5. ↑  2006 Tamil Nadu Election Results, Election Commission of India
6. ↑   TAKING OATH Pro-tem Speaker
7. ↑  Sudarsanam sworn in pro tem Speaker
8. ↑  Congress leader Sudarssanam passes away
**சோத்துபெரும்பேடு திரௌபதி அம்மன் கோயில்** தமிழ்நாட்டில் திருவள்ளூர் மாவட்டம், சோத்துபெரும்பேடு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திரௌபதி அம்மன் சன்னதியும், விநாயகர், செல்லியம்மன், முருகர், 7அண்ணன்மார் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி (ஜாத்திரை) மாதம் பங்குனி உத்திரம் (1 நாள்) முக்கிய திருவிழாவாக நடைபெறுகிறது. சித்திரை (தமிழ் வருடப்பிறப்பு ) மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**போகொல்** (Bohol) என்பது பிலிப்பீன்சின் விசயாசின், மத்திய விசயாசுப் பிராந்தியத்தில் அமைந்துள்ள மூன்று மாகாணங்களில் ஒன்றாகும். இதன் தலைநகரம் தக்பிலாரன் ஆகும். இம்மாகாணம் 1854 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *எட்கர் சட்டோ* (Edgar Chatto) ஆவார். இதன் மொத்த நிலப்பரப்பளவு 4,820.95 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக போகொல் மாகாணத்தின் சனத்தொகை 1,313,560 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 43ஆம் மாகாணமாகவும் சனத்தொகையின் அடிப்படையில் 25ஆம் மாகாணமாகவும் காணப்படுகின்றது. இம்மாகாணத்தில் 47 கிராமங்களும், 1 மாநகராட்சியும் உள்ளன. அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தில் 15 ஒக்டோபர் 2013 அன்று ஏற்பட்ட 7.2 ரிச்டர் அளவிலான பாரிய நிலநடுக்கத்தினால் 156 மக்கள் இறந்ததுடன், 374 பேர் காயம் அடைந்தனர். மேலும் அந்நிலநடுக்கத்தினால் இம்மாகாணத்திலுள்ள பல தேவாலயங்கள் சேதம் அடைந்தன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-04 அன்று பார்க்கப்பட்டது.CS1 maint: unfit url (link)
3. ↑  Philippines quake hits Cebu and Bohol BBC News. Retrieved on 15 October 2013
4. ↑  Powerful quake kills 74 people, destroys heritage churches in Bohol, Cebu GMA News Online. Retrieved on 15 October 2013

வெளி இணைப்புகள்
---------------

அதிகாரபூர்வ இணையத்தளம்
**மாண்ட்லா** (Mandla, இந்தி: मंडला) நகரம் இந்தியாவின் மத்தியப் பிரதேசம் மாநிலத்தில் அமைந்துள்ளது. இந்நகரம் மாண்ட்லா மாவட்டத்தின் தலைநகர் ஆகும். இது ஒரு நகராட்சி ஆகும். இந்நகரானது நர்மதை ஆற்றின் கிளையின் அருகே அமைந்துள்ளது. மூன்று மக்கமும் ஆறால் சூழப்பட்ட நகராகும். மாண்ட்லாவிலிருந்து *ராம்நகர்* வரையான 15 மைல்கள் பாறைகளினூடே நர்மதை நதி செல்கிறது. இவ்விடத்தில் நர்மதைநதி வணங்கப்படுகிறது. இங்கு அழகிய படித்துறைகள் அமைந்துள்ன. இந்நகரானது கடல் மட்டத்திலிருந்து 445 மீட்டர்கள் உயரத்தில் அமைந்துள்ளது.

மக்கட்தொகை
----------

2001 ஆம் ஆண்டின் மக்க்ட்தொகைக் கணக்கெடுப்பின்படி இந்நகரின் மொத்த மக்கட்தொகை 45,907 ஆகும். இதில் ஆண்கள் 51%, பெண்கள் 49% ஆகும். மொத்த மக்கட்தொகையில் 12% பேர் ஆறு வயதிற்குட்பட்ட குழந்தைகள் ஆவர். இந்நகரின் கல்வியறிவு 72% ஆகும். மக்கட்தொகையில் 90% இந்துகளும், 4% கிறிஸ்தவர்களும், 5% முஸ்லீம்களும் மற்றும் 1% சமணம் மற்றும் பெளவுத்த மதத்தைச் சார்தவர்கள்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**உலக நுரையீரல் அழற்சி நாள்** (*World Pneumonia Day*) என்பது நுரையீரல் அழற்சி நோய் பற்றிய விழிப்புணர்வை அனைவருக்கும் உணர்த்தும் நோக்கில் ஆண்டு தோறும் நவம்பர் 12 ஆம் நாள் கடைப்பிடிக்கப்பட்டு வரும் ஒரு சிறப்பு நாள் ஆகும். சிறுவர்களின் நலனைப் பிரதிநிதித்துவப் படுத்தும் நூற்றுக்கும் அதிகமான உலகளாவிய அமைப்புகள் இணைந்து 2009 ஆம் ஆண்டு நவம்பர் 2 இல் முதலாவது உலக நுரையீரல் அழற்சி நாளை கொண்டாடின. 2010 முதல் இது நவம்பர் 12 ஆம் நாளில் கொண்டாடப்பட்டு வருகிறது.

உலகளாவிய அளவில் நியூமோனியா நோய் தாக்கத்தால் ஆண்டுக்கு சராசரியாக 1.6 மில்லியன் பேர் இறக்கின்றனர். 5 வயதிற்கும் குறைந்த 155 மில்லியன் குழந்தைகள் பாதிப்படைகின்றனர். இது எயிட்சு, மலேரியா, எலும்புருக்கி நோய் போன்றவற்றினால் இறப்பு ஏற்படுவதை விட அதிகம் என மருத்துவ சங்க குறிப்பு தெரிவிக்கின்றது.

நியூமோனியா, நுரையீரல், தொற்று மூளை சவ்வு பாதிப்பு, ரத்தத்தில் நோய் கிருமிகள் கலப்பு, காதில் நோய் பாதிப்பு, சைனஸைடிஸ் போன்ற வகை கொண்டது. பச்சிளம் குழந்தை, குறைமாதத்தில் பிறந்த குழந்தைகளுக்கு இருக்கும் வளர்ச்சியடையாத நுரையீரல், குறுகிய மூச்சுக்குழல், ஊட்டச்சத்து பற்றாக்குறை, வளர்ச்சியடையாத நோய் எதிர்ப்பு மண்டலம் போன்ற காரணங்களால், இத்தகைய தொற்றுநோய் ஏற்படுவதாக மருத்துவச் செய்தி கூறுகின்றது.

மேற்கோள்கள்
-----------

1. ↑  "The Forgotten Killer of Children" (PDF). 2018-05-14 அன்று மூலம் (PDF) பரணிடப்பட்டது. 2014-11-12 அன்று பார்க்கப்பட்டது.
2. ↑  Nicholas Kristof

வெளி இணைப்புகள்
---------------

* உலக நுரையீரல் அழற்சி நாள் பரணிடப்பட்டது 2009-04-10 at the வந்தவழி இயந்திரம்
அமெரிக்காவின் வாஷிங்டன் மாநிலப் பல்கலைக்கழகம் அருகே உள்ள கோதுமை வயல் ஒன்றில் மண்ணரிப்பு.
**மண்ணரிப்பு** என்பது, நிலத்தில் இருந்து, மேல் மண், நீரினாலும், காற்றினாலும் அரித்துச் செல்லப்படுவதைக் குறிக்கும். அண்மைக் காலங்களில், சூழலியல் மற்றும் வேளாண்மைத் துறைகளில் இது ஒரு பெரிய பிரச்சினையாகக் கருதப்பட்டு வருகிறது.

மண்ணரிப்பு ஓர் இயற்கையான நடைமுறையே. சுமார் 450 மில்லியன் ஆண்டுகளாகவே இது நடைபெற்று வருகிற ஒன்று. ஆனால், பொதுவாக இயற்கையின் செயற்பாட்டின் போது, மேல் மண் புதிதாக உருவாகும் வேக அளவுக்கு ஈடாகவே அரிப்பும் நடைபெற்றது. மனிதனுடைய அண்மைக்கால நடவடிக்கைகள் இந்தச் சமநிலையைக் குழப்பிவிட்டன. இதனால் அரிப்பு வேகமாக நடைபெற்று வளமான நிலங்கள் இழக்கப்பட்டு வருகின்றன.

மண்ணரிப்பு, காற்றினாலும், நீரினாலும் ஏற்படலாம். வேகமாக வீசும் காற்று, நில மேற்பரப்பில் இருக்கும் தளர்வான மண்ணை அடித்துச் சென்றுவிடும். இது சம தரைகளிலும், சரிவான பகுதிகளிலும் ஏற்படலாம். நீரினால் ஏற்படும் அரிப்பு பொதுவாகச் சரிவான நிலங்களிலேயே நடைபெறுகின்றது. சரிவு கூடுதலாகும் போது அரிப்பும் கடுமையாக இருக்கும்.

பிரச்சினைக்கான காரணங்கள்
------------------------

மண்ணரிப்புக்கான காரணங்கள் இடத்துக்கிடம், நாட்டுக்கு நாடு, கண்டத்துக்குக் கண்டம் வேறுபட்டிருப்பதைக் காணலாம்.

* மண்ணரிப்புக்கான இயற்கைக் காரணிகளாக, தளர்வான மண்ணின்மேல் கடுமையான மழை, வறட்சியால் தாவர வளர்ச்சி இல்லாது போதல், சரிவான நிலம், சடுதியான காலநிலை மாற்றம் என்பவற்றைக் குறிப்பிடலாம்.
* மனித நடவடிக்கைகளோடு தொடர்புடைய முக்கிய காரணிகளாக, காடழிப்பு, அளவு மீறிய மேய்ப்பு, செறிவான வேளாண்மை, தொழில்மயமாக்கம், நகராக்கம் என்பவை விளங்குகின்றன.

உசாத்துணைகள்
------------

* Anthoni, J. Floor, *Soil: erosion and conservation* , (2000). 10-03-2007 இல் பார்த்தபடி.
* Soil Erosion - Causes and Effects, Ministry of Agriculture, Food and Rural Affairs, 1987.  பரணிடப்பட்டது 2007-10-18 at the வந்தவழி இயந்திரம்

மேலும் பார்க்க
--------------

* காடழிப்பு
**கருவா மரம்** அல்லது **கறுவா மரம்** (*Cinnamomum zeylanicum*) *லோராசியே* என்னும் தாவரக் குடும்பத்தைச் சேர்ந்த மரமாகும். இம்மரம், 10-15 மீட்டர் உயரம் வரை வளரக்கூடியது. இது இலங்கையையும், தென்னிந்தியாவையும் தாயகமாகக் கொண்டது. இம் மரத்தின் பட்டை உணவுகளுக்கான வாசனைப் பொருட்களாகப் பயன்படுகின்றது. 7 முதல் 18 செ.மீ வரை நீளமான இதன் இலை இரு புறமும் கூரான நீள்வட்ட வடிவம் கொண்டது. பச்சை நிறமானதாகக் காணப்படும் பூக்கள் விரும்பத்தகாத மணம் கொண்டவை. ஊதா நிறமான இதன் பழங்கள் சிறியவை, ஒரேயொரு விதை மட்டுமே கொண்டவை.

கருவாப்பட்டை கட்டு
உலகில் மிக சிறந்த கருவா இலங்கையில் வளர்ந்த போதும். இது யாவாவில் உள்ள தெல்லிச்சேரி, சுமாத்திரா, மேற்கு தீவுகள், பிரேசில், வியட்னாம், மடகஸ்கார், மற்றும் எகிப்திலும் வளர்கிறது. இலங்கையில் விளையும் மிகவுயர்தர மஞ்சள் கலந்த மண்நிற கருவாவானது மிக மெல்லிய மெருமையான பட்டைகள், உயரிய மேன்மையான வாசனை, விசித்திரமான இனிமை, இனிமை கலந்த சுவையை கொண்டுள்ளதோது. இந்த சுவைக்குகாரணமாக அமைவது இதில் 0.5 – 1% என்ற விகிதத்தில் கலந்துள்ள வாசனை எண்ணெயாகும். இது வணிகப்பொருளாகவும் பயன்படுகிறது. கருவா மிக புராதன காலம்தொட்டே வேந்தர்களுக்கும், பெரும்கிழார்க்கும் உரிய பரிசு பொருளாக புராதன தேசங்களில் போற்றபட்டு வந்துள்ளது. இது எரோடோட்டசு, மறறும் பல செம்மொழி எழுத்தாளர்களார் குறிப்பிட படுகிறது.

இலங்கைக்கு ஒல்லாந்தரை கொனர்ந்து அங்கே ஒரு வியாபார அரனை 1638ம் ஆண்டு அவர்கள் அமைக்க கருவாவே காரணமானது. ஒரு ஒல்லாந்து கலபதி "அத்தீவின் கரைகள் கருவாவினால் நிரம்பியுள்ளது" எனக் குறித்துள்ளார், ஆசியாவிலேயே மிக சிறந்தது மட்டுமல்லாது, அத்தீவின் காற்றுகீழ் புரத்தே எட்டு இலிகுகள் வெளியே உள்ளபோது கூட இதன் சுகந்தத்தை கடலில் சுவாசிக்கலாம் 

கருவா cassiaயாவை விட விலை உயர்ததாக காணப்படுவதோடு, ஒப்பீட்டுரீதியாக கடுமையான சுவையை கொணட cassiaயாவுக்கு மாற்றிடாகவோ அல்லது அதனுடன் சேர்த்தோ பயன்படுத்தபடுகிறது. இவ்விரண்டினுடைய பட்டைகளும் முழுமையான நிலையில் உள்ளபோது எளிதில் வேறுபடுத்த கூடியதாகவுள்ளதோடு இவற்றின் பண்புகளும் வித்தியாசமாக உள்ளது. தூளாக்கிய பட்டைகளை மீது சிறிது அயடீனை தூவும் போது உயர் தரத்திளான தூய கருவாவில் மிக சிறிய மாற்றமே நிகழ்கிறது. ஆனால் cassia கலந்துள்ள போது கலப்பிற்கு சமானமான அளவில் தூள் கடும் நிலநிறம் பெறுகிறது.

இவற்றையும் பார்க்கவும்
----------------------

* மரங்கள் பட்டியல்

உசாத்துணை
---------

1. ↑  "Braudel, Fernand. *The Perspective of the World*, Vol III of *Civilization and Capitalism*. 1984.  215).
**காமயகவுண்டன்பட்டி பாறை ஓவியங்கள்** என்பன, தேனி மாவட்டத்தில் கம்பம் பள்ளத்தாக்குக்கு அண்மையில் அமைந்துள்ள காமயகவுண்டன்பட்டி சங்கிலிக்கரடு குன்றுப் பகுதியில் காணப்படும் பாறை ஓவியங்களைக் குறிக்கும். 

இப்பகுதிக் குகைகளில் பெருங்கற்காலத்தைச் சேர்ந்த தொன்மையான பல தொல்பொருட்களும் கிடைத்துள்ளன. இப்பகுதிக் குகைகள் பழங்காலத்தில் மனித உறைவிடங்களாக இருந்ததாகத் தெரிகின்றது. இங்குள்ள படப்புப்பாறை என்னும் பாறை ஒன்றுள்ளது. இங்கு அக்காலத்தில் வழிபாடுகளும், சடங்குகளும் இடம்பெற்று வந்ததாகச் சொல்லப்படுகிறது. இப்பாறையில் பல ஓவியங்கள் காணப்படுகின்றன.

இங்குள்ள ஓவியங்களில் கொம்புகளுடன் கூடிய மாட்டின் தலையைக் காட்டும் ஓவியம், படகின் மீது மனிதன் ஒருவன் நிற்பது போன்ற ஓவியம் என்பன குறிப்பிடத்தக்கவை. மாட்டுத்தலை வெள்ளை வண்ணத்தால் நிரப்பி வரையப்பட்டுள்ளது. அதேவேளை, படகில் நிற்கும் மனித உருவம் கோட்டுருவப் படமாக வரையப்பட்டுள்ளது. இப்பகுதியில் கிடைத்த தொல்பொருட்களில் பல நிறந்தீட்டப்பட்ட மட்பாண்டங்களும் கிடைத்துள்ளன. இதனால், இப்பகுதியில் பழங்காலத்திலேயே நிறந்தீட்டும் முறை வளர்ச்சி அடைந்திருந்ததாகத் தெரிகிறது.

மேற்கோள்கள்
-----------

1. ↑  பவுன்துரை, இராசு. 2001, பக். 84
2. ↑  பவுன்துரை, இராசு. 2001, பக். 84

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**செய்யது முஹம்மது சலாஹூதீன்**  (Syed M. Salahuddin) ஐக்கிய அரபு அமீரக நாட்டில் இயங்கி வரும் ஈ.டி.ஏ அஸ்கான் குழுமத்தின் நிர்வாக இயக்குநராகவும், துபாய், ஈ.டி.ஏ ஸ்டார் ஹெல்த் அண்ட் அலைட் இன்சூரன்ஸ் கம்பெனி லிமிடெட் நிறுவனத்தின் தலைவராகவும் பணியாற்றியவராவார்.

கல்வி
-----

1961 ல் சென்னை, சென்னை பல்கலைக்கழகத்தில் பட்டம் பெற்றார்.

விருதுகள்
---------

* 2007 ஆம் ஆண்டு டிசம்பர் 8 ஆம் தேதி அபுதாபியில் உள்ள எமிரேட்ஸ் பேலஸ் ஹோட்டலில் நடைபெற்ற மத்திய கிழக்கிற்கான மேம்பாட்டுக்கான சிறந்த ஆசிய பங்களிப்பாளராக அவர் கௌரவிக்கப்பட்டார். இவ்விருதினை அமீரகத்தின் துணை ஜனாதிபதியும், துபாயின் ஆட்சியாளருமான முகமது பின் ராஷித் அல் மக்தூம் அவர்களிடமிருந்து பெற்றார்..
* 2006-07ஆம் ஆண்டிற்கான பிரவாசி பாரதீய சம்மான் விருதினை அவர் முன்னாள் குடியரசுத் தலைவர் ஆ. ப. ஜெ. அப்துல் கலாம் அவர்களிடமிருந்து பெற்றுள்ளார்..

வரலாறு
------

1973 ஆம் ஆண்டில், ஐக்கிய அரபு அமீரகத்தின் துபாயில் ஒரு சிறிய கட்டுமான நிறுவனத்தை சலாஹூதீன் நிறுவினார். பின்னர், அல் குரைர் குடும்பம் மற்றும் புஹாரி குழுமத்துடன் இணைந்து ஈ.டி.ஏ அஸ்கான் ஸ்டார் குழுமத்தை உருவாக்கினார்.

ஐக்கிய அரபு அமீரகத்தின் துபாயின் கட்டுமானங்கள், மின்னாற்றல் திட்டங்கள், உயர்த்தி பொறியியல், மொத்த வர்த்தகம், வாகன விற்பனை, மற்றும் வசதிகள் மேலாண்மை போன்ற பல்வேறு தொழில்களிலும் காலூண்றி வெற்றி பெற்றார்.

மேற்கோள்கள்
-----------

1. ↑   துபாயின் ஆட்சியாளரிடமிருந்து விருது பெறும் பொழுது
2. ↑   முன்னாள் குடியரசுத் தலைவர் ஆ. ப. ஜெ. அப்துல் கலாம் அவர்களிடமிருந்து விருது பெறும் பொழுது
**உலக தலசீமியா நாள்** (*World Thalassemia day*) ஒவ்வோர் ஆண்டும் மே மாதம் 8 ஆம் தேதியன்று அனுசரிக்கப்படுகிறது. தலசீமியா நோயால் பாதிக்கப்பட்ட நோயாளிகளின் போராட்டத்தையும் இவர்களின் வாழ்க்கையை மேம்படுத்தப் போராடும் மருத்துவர்கள், விஞ்ஞானிகள் மற்றும் மருத்துவ ஊழியர்களின் முயற்சிகளை கௌரவிக்கும் வகையிலும் இந்நாள் ஒரு விழிப்புணர்வை ஏற்படுத்த முயற்சிக்கிறது. 

தலசீமியா என்பது மரபு சார்ந்த ஓர் இரத்த நோய் ஆகும். இரத்தத்தில் இரத்தச் சிவப்பணுக்கள் உற்பத்தி குறைவதால் இந்நோய் தோன்றுகிறது. தலசீமியா நோய் இரத்த அணுக்களை பலவீனப்படுத்தியும் அழிக்கும். இந்நோய் கண்டவர்களின் உடலால் போதுமான ஈமோகுளோபினை உருவாக்க இயலாது. ஆல்பா தலசீமியா, பீட்டா தலசீமியா போன்ற நோய் வகைகளும் இவற்றின் சில துணைப்பிரிவு நோய் வகைகளும் உள்ளன. இந்நோய்க்கு சிகிச்சையளிக்க நோயாளிக்கு தொடர்ந்து இரத்தம் செலுத்த வேண்டும். குருத்தணு சிகிச்சை நம்பிக்கை ஏற்படுத்துவதாக கூறப்படுகிறது.

நோயால் பாதிக்கப்பட்ட மக்களின் வாழ்க்கையை மேம்படுத்தப் போராடும் மருத்துவர்கள், அறிவியலாளர்கள், மருத்துவ ஊழியர்களின் முயற்சிகளைக் கௌரவிக்கும் வகையிலும் உலகம் முழுவதும் இந்த நாள் கொண்டாடப்படுகிறது.

மேற்கோள்கள்
-----------

1. ↑  "இன்று உலக தலசீமியா நோய் தினம்: விழிப்புணர்வே தடுக்கும் மருந்து!". *Hindu Tamil Thisai*. 2022-05-08 அன்று பார்க்கப்பட்டது.
2. ↑  "What Are Thalassemias?". *NHLBI*. 3 July 2012. 26 August 2016 அன்று மூலதளத்திலிருந்து பரணிடப்பட்டது எடுக்கப்பட்டது. 5 September 2016 அன்று பார்க்கப்பட்டது.
3. ↑  "சித்தேரி மலைவாழ் மக்களைக் கலங்கடிக்கும் தலசீமியா". தினமணி.. பார்த்த நாள்: 8 May 2022.
4. ↑  "தலசீமியா: ஸ்டெம்செல் தான பிரசாரத்தில் ஈடுபடும் கோவை பெண்". *BBC News தமிழ்*. 2019-11-19. 2022-05-08 அன்று பார்க்கப்பட்டது.
5. ↑  "World Thalassemia Day 2022: Date, history, theme, and significance". *India Today*. 2022-05-08 அன்று பார்க்கப்பட்டது.